CELEX: 32017D2076
Language: lt
Date: 1510012800000
Title: 2017 m. lapkričio 7 d. Komisijos sprendimas (ES) 2017/2076, kuriuo dėl ekologinių kriterijų, taikomų suteikiant ES ekologinį ženklą kietosioms dangoms, galiojimo laikotarpio iš dalies keičiamas Sprendimas 2009/607/EB (pranešta dokumentu Nr. C(2017) 7247) (Tekstas svarbus EEE. )

14.11.2017   
            
            
               LT
            
            
               Europos Sąjungos oficialusis leidinys
            
            
               L 295/74
            
         KOMISIJOS SPRENDIMAS (ES) 2017/2076
   2017 m. lapkričio 7 d.
   kuriuo dėl ekologinių kriterijų, taikomų suteikiant ES ekologinį ženklą kietosioms dangoms, galiojimo laikotarpio iš dalies keičiamas Sprendimas 2009/607/EB
   
      
         (pranešta dokumentu Nr. C(2017) 7247)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį ir 3 dalies c punktą, pasikonsultavusi su Europos Sąjungos ekologinio ženklinimo valdyba,
   kadangi:
   
               (1)
            
            
               Komisijos sprendime 2009/607/EB (2) nustatytų dabartinių ekologinių kriterijų, taikomų suteikiant ES ekologinį ženklą kietosioms dangoms, ir su jais susijusių vertinimo bei patikros reikalavimų galiojimas baigiasi 2017 m. lapkričio 30 d. Atlikto tyrimo rezultatai patvirtino, kad Sprendimu 2009/607/EB nustatyti dabartiniai ekologiniai kriterijai ir su jais susiję vertinimo bei patikros reikalavimai yra aktualūs ir tinkami. Taigi tų kriterijų ir vertinimo bei patikros reikalavimų galiojimo laikotarpį tikslinga pratęsti;
            
         
               (2)
            
            
               todėl Sprendimas 2009/607/EB turėtų būti atitinkamai iš dalies pakeistas;
            
         
               (3)
            
            
               šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2009/607/EB 3 straipsnis pakeičiamas taip:
   
      „3 straipsnis
      Produktų grupei „kietosios dangos“ taikomi ekologiniai kriterijai ir su jais susiję vertinimo bei patikros reikalavimai galioja iki 2021 m. birželio 30 d.“
   
   2 straipsnis
   Šis sprendimas skirtas valstybėms narėms.
   
      Priimta Briuselyje 2017 m. lapkričio 7 d.
      
         
            Komisijos vardu
         
         Karmenu VELLA
         
            Komisijos narys
         
      
   
   
      (1)  OL L 27, 2010 1 30, p. 1.
   
   
      (2)  2009 m. liepos 9 d. Komisijos sprendimas 2009/607/EB, kuriuo nustatomi ekologiniai kriterijai, taikomi suteikiant Bendrijos ekologinį ženklą kietosioms dangoms (OL L 208, 2009 8 12, p. 21).